
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	19 iunie 2017

	Nr.
	4c-7/370


RAPORT  DE  ÎNLOCUIRE
asupra propunerii legislative pentru completarea art.102 din Legea nr.263/2010 privind sistemul unitar de pensii publice
În termeiul art.70 din Regulamentul Camerei Deputaţilor, republicat, propunerea legislativă pentru completarea art.102 din Legea nr.263/2010 privind sistemul unitar de pensii publice a fost retrimisă Comisiei pentru muncă şi protecţie socială, prin adresa nr. Plx 489/2015 din 14 martie 2017, în vederea reexaminării şi întocmirii unui nou raport.

 Propunerea legislativă are ca obiect de reglementare completarea Legii nr.263/2010, în sensul introducerii unei reglementări conform căreia majorările anuale ale valorii punctului de pensie prevăzute de lege să reprezinte niveluri minime.
În urma reluării dezbaterilor în şedinţa din 19 iunie 2017, membrii Comisiei au hotărât, cu majoritate de voturi (2 abţineri), adoptarea iniţiativei legislative cu amendamente.

La lucrări şi-au înregistrat prezenţa 19 deputaţi, din totalul de 21 membri ai comisiei.

La dezbateri a participat, în conformitate cu prevederile art.55 din Regulamentul Camerei Deputaţilor, republicat, doamna Georgeta Jugănaru – director, Ministerul Muncii şi Justiţiei Sociale.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.
În urma finalizării dezbaterilor, Comisia propune Plenului Camerei Deputaţilor, adoptarea iniţiativei legislative cu amendamente, redate în anexa care face parte integrantă din prezentul raport. 




PREŞEDINTE,





SECRETAR,




Adrian SOLOMON




Violeta Răduţ
Întocmit,
Consilier parlamentar Elena Anghel

Anexa
Amendamente admise

În urma dezbaterilor, Comisia propune adoptarea propunerii legislative cu următoarele amendamente:

	Nr. crt.
	Text iniţial
	Text propus de Comisie

(autorul amendamentului)
	Motivare

amendamente

	1. 
	Titlul legii

Lege pentru completarea art.102 din Legea nr.263/2010 privind sistemul unitar de pensii publice

	Lege pentru completarea Legii nr.263/2010 privind sistemul unitar de pensii publice
Autori: membrii comisiei

	Pentru respectarea normelor de tehnică legislativă.

	2. 
	Articol unic. – La art.102 din Legea nr.263/2010, publicată în Monitorul Oficial al României, Partea I, nr.852 din 20 decembrie 2010, cu modificările şi completările ulterioare, după alineatul (6) se introduce un nou alineat, alin.(7), cu următorul cuprins:

	Art.I. – Legea nr.263/2010 privind sistemul unitar de pensii publice, publicată în Monitorul Oficial al României, Partea I, nr.852 din 20 decembrie 2010, cu modificările şi completările ulterioare, se completează după cum urmează:

Autori: membrii comisiei


	Pentru respectarea normelor de tehnică legislativă.

	3. 
	„(7) Majorările anuale ale valorii punctului de pensie prevăzute la alin.(2), (5) şi (6) reprezintă praguri minime. Valori superioare ale punctului de pensie pot fi stabilite prin legea anuală a bugetului asigurărilor sociale de stat, cu respectarea prevederilor Legii responsabilităţii financiar-fiscale nr.69/2010, cu modificările şi completările ulterioare, şi în concordanţă cu strategia fiscal-bugetară corespunzătoare.”


	1. La articolul 102, după alineatul (6) se introduce un nou alineat, alineatul (7), cu următorul cuprins:

„(7) Majorările anuale ale valorii punctului de pensie prevăzute la alin.(2), (5) şi (6) reprezintă praguri minime. Valori superioare ale punctului de pensie pot fi stabilite prin legea anuală a bugetului asigurărilor sociale de stat, cu respectarea prevederilor Legii responsabilităţii financiar-fiscale nr.69/2010, cu modificările şi completările ulterioare, şi în concordanţă cu strategia fiscal-bugetară corespunzătoare.”
Autori: membrii comisiei


	Majorările prevăzute reprezintă niveluri minime, lăsând la latitudinea Guvernului ca, în funcţie de conjunctura economico-financiară a ţării, să poată indexa valoarea punctului de pensie peste aceste praguri.

	4. 
	__
	2. La articolul 170, după alineatul (3) se introduce un nou alineat, alineatul (31), cu următorul cuprins: 

„(31) În situaţia în care indicele de corecţie rezultat în urma aplicării prevederilor alin.(1) şi (2) este mai mic decât cel precedent calculat, se păstrează acesta din urmă.”

Autori: membrii comisiei


	O dată cu majorarea valorii punctului de pensie la 1000 lei, de la data de 1 iulie 2017, conform OUG nr. 2/2017, între presoanele care se înscriu la pensie până la această dată și cele care se înscriu la pensie începând cu data de 1 iulie 2017 se creează inegalitate de tratament din punctul de vedere al cuantumului pensiei. 

Pensiile persoanelor care devin pensionari după data de 30 iunie 2017 sunt mai mici decât cele stabilite anterior, cu aprox. 9%  Acest fapt se produce din cauza micșorării indicelui de corecție de la 1,14 la 1,05 (alin. (1) și (2) de la art. 170 din Legea nr.263/2010, cu modificările și completările ulterioare, respectiv art. 18 din Legea nr. 7/2017) și trebuie corectat pentru a nu prejudicia persoanele care urmează să devină pensionari și pentru a nu se ajunge la nemulțumiri sociale.



	5. 
	__
	Art.II. – Prin derogare de la prevederile Legii nr.7/2017 privind bugetul asigurărilor sociale de stat pe anul 2017, în anul 2017 indicele de corecție este de 1,14.

Autori: membrii comisiei


	Pentru evitarea unei duble reglementări.

